බස්නාහිර පළාතේ මුහුණු ආවරණ (Face Mask) පැළඳ නොසිටි පුද්ගලයින් 1,217 දෙනෙකු අවවාද කර යළිත් මෙම වරද සිදුකළහොත් , දින 14ක් නිවසේ නිරෝධායනය සඳහා යොමු කරන බවට පොලිසිය තදින් අවවාද කර තිබෙනවා.එසේම අද දින කොටුව, බොරැල්ල, දෙමටගොඩ, කිරිබත්ගොඩ, කඩවත ප්‍රදේශවල මහජනතාව දැනුවත් කිරීම සහ මුඛ ආවරණ නොමිලේ බෙදා දීමට ද පොලිසිය මැදිහත් වුණා.අද දින උදෑසන කොළඹ කොටුව දුම්රිය ස්ථානය ඉදිරිපිට පැවති එවැනි වැඩසටහනකට බස්නාහිර පළාත භාර ජ්‍යෙෂ්ඨ නියෝජ්‍ය පොලිස්පති දේශබන්දු තෙන්නකෝන් ද සහභාගී වී තිබෙනවා.